मुर्मू बोलीं- बिजली हमारे साथ लुकाछिपी खेल रही है, ओडिशा के मयूरभंज की घटना
President Draupadi Murmu's visit to Odisha, a power outage occurred in Baripada while she was giving a speech ओडिशा के मयूरभंज जिले के बरीपदा में शनिवार को राष्ट्रपति द्रौपदी मुर्मू के भाषण के दौरान लाइट चली गई। हालांकि इसके बावजूद राष्ट्रपति ने अपना संबोधन जारी रखा।
ओडिशा के मयूरभंज जिले के बरीपदा में शनिवार को राष्ट्रपति द्रौपदी मुर्मू के भाषण के दौरान लाइट चली गई। हालांकि इसके बावजूद राष्ट्रपति ने अपना संबोधन जारी रखा। लाइट जाने पर भी माइक सिस्टम काम कर रहा था। भाषण में मुर्मू ने कहा कि बिजली हमारे साथ लुकाछिपी खेल रही है। प्रोग्राम में मौजूद दर्शक भी अंधेरे में ही मुर्मू का भाषण सुनते रहे।
राष्ट्रपति महाराजा श्रीराम चंद्र भंजदेव यूनिवर्सिटी के 12वें दीक्षांत समारोह के दौरान संबोधित कर रही थीं। प्रोग्राम में दोपहर 11:56 से 12:05 तक बिजली गुल रही। एयर कंडीशनिंग सिस्टम भी काम कर रहा था। मुर्मू ओडिशा के मयूरभंज जिले के रायरंगपुर की रहने वाली हैं और लोग उन्हें यहां की माटी की बेटी कहा जाता है।
यूनिवर्सिटी के वाइस चांसलर ने माफी मांगी
यूनिवर्सिटी के वाइस चांसलर संतोष कुमार त्रिपाठी ने राष्ट्रपति मुर्मू के संबोधन के दौरान बिजली गुल होने पर माफी मांगी। उन्होंने कहा- मैं इस दुर्भाग्यपूर्ण घटना के लिए खुद को दोषी मानता हूं। हम इसके लिए शर्मिंदा हैं। हम निश्चित रूप से घटना की जांच करेंगे और घटना के लिए जिम्मेदार व्यक्तियों के खिलाफ कार्रवाई की जाएगी।
राज्य सरकार के स्वामित्व वाली औद्योगिक विकास निगम लिमिटेड ने इस आयोजन के लिए जनरेटर की आपूर्ति की थी। हम उनसे इसके बारे में बात करेंगे। टाटा पावर, नॉर्थ ओडिशा पावर डिस्ट्रीब्यूशन लिमिटेड के सीईओ भास्कर सरकार ने बताया कि बिजली के तारों में कुछ खराबी होने की वजह से यह गड़बड़ी हुई थी।
यह खबर भी पढ़ें...
पहली बार राष्ट्रपति तक पहुंचा पेपरलीक केस: पढ़िए- द्रौपदी मुर्मू को फाइल नहीं भेजते तो कैसे बच निकलता RPSC सदस्य कटारा
सीनियर टीचर भर्ती -2022 के पेपरलीक मामले में गिरफ्तार RPSC के सदस्य बाबूलाल कटारा को अब अपनी सदस्यता भी खोनी पड़ेगी। राज्य सरकार ने उसके विरुद्ध सख्त कदम उठाते हुए उसे पद से हटाने के लिए सिफारिश राष्ट्रपति द्रौपदी मुर्मू से की है। इस संबंध में एक फाइल मुख्यमंत्री अशोक गहलोत के स्तर पर मंजूर करवा कर राष्ट्रपति को भेजी गई है। पढ़ें पूरी खबर...